 כל הנערים: איתא בירושלמי פ''ה דברכות לא יהיו ב' קורין בתורה א''ר זעירא מפני הברכות משמע דאסור לשנים לברך וצ''ע שעושין כן בש''ת. מ''א. ועיין בתשובת גינת ורדים חא''ח כלל ב' סי' ק''ב מה שערער על מנהג זה. כתב מהרי''ל יש מקומות שנהגו התינוקות סותרים הסוכה ומבערים אותה בש''ת ונותנים טעם להתיר וא''א ז''ל מיח' בידי כשהייתי נער מלסתור בי''ט ד''מ. כתב מי''ט מצאתי על קלף שבחיי כתב למחות לזרוק פירות לנערים אבל יש במדר' שזה היה אומר המן למלך על היהודים א''כ מנהג קדמון הוא ואולי שראה הבחיי בימיו שנוהגין ריקות והוללות ע''כ: